46abd413a3f67499cff9ee5b04085905
Τι είναι ο δύσκαμπτος μεγάλος δάκτυλος; 
ostoun.gr
2020.40

Ο **δύσκαμπτος μεγάλος δάκτυλος** ([**Hallux rigidus**](https://en.wikipedia.org/wiki/Hallux_rigidus) στη διεθνή βιβλιογραφία) είναι μια διαταραχή της άρθρωσης που βρίσκεται στη βάση του μεγάλου δακτύλου του ποδιού. Προκαλεί **πόνο** και **δυσκαμψία** στην άρθρωση. Με το χρόνο, το μεγάλο δάκτυλο γίνεται όλο και πιο δύσκολο να λυγίσει το δάχτυλο, δυσχεραίνοντας τη βάδιση. Το Hallux αναφέρεται στο μεγάλο δάκτυλο, ενώ το rigidus δείχνει ότι το δάκτυλο είναι άκαμπτο και δεν μπορεί να κινηθεί. Το **Hallux rigidus** είναι στην πραγματικότητα μια μορφή **εκφυλιστικής αρθρίτιδας**.


 


![Δύσκαμπτος μεγάλος δάκτυλος (Hallux rigidus)](https://i1.wp.com/www.ostoun.gr/wp-content/uploads/2019/02/HalluxRigidusView.jpg?resize=811%2C199&ssl=1)![Δύσκαμπτος μεγάλος δάκτυλος (Hallux rigidus)](https://i1.wp.com/www.ostoun.gr/wp-content/uploads/2019/02/HalluxRigidusView.jpg?resize=811%2C199&ssl=1)


 


Αυτή η διαταραχή μπορεί να είναι πολύ ενοχλητική από τη στιγμή που χρησιμοποιούμε το μεγάλο δάχτυλο για να περπατήσουμε, να σκύψουμε, να ανέβουμε ή να κατέβουμε σκάλα, ακόμα και να στεκόμαστε. Πολλοί ασθενείς μπερδεύουν το hallux rigidus με το κότσι (Hallux Valgus), το οποίο επηρεάζει την ίδια άρθρωση, αλλά είναι πολύ διαφορετική κατάσταση, με διαφορετική αντιμετώπιση.


Επειδή το hallux rigidus είναι μια προοδευτική κατάσταση, η κίνηση της άρθρωσης και η λειτουργικότητα του ποδιού μειώνεται σταδιακά, όσο περνάει ο καιρός. Στο αρχικό του στάδιο, όταν η κίνηση του μεγάλου ποδιού είναι κάπως περιορισμένη, η κατάσταση ονομάζεται **hallux limitus**. Αλλά καθώς το πρόβλημα προχωράει, το εύρος της κίνησης του ποδιού μειώνεται βαθμιαία μέχρι να φθάσει στο τελικό στάδιο του rigidus, στο οποίο το μεγάλο δάκτυλο του ποδιού γίνεται άκαμπτο.



e169c5b41312bbfd94eef666039dbfa3
Αιτίες του δύσκαμπτου μεγάλου δακτύλου (hallux rigidus) 
ostoun.gr
2020.40

Οι πιο συχνές αιτίες του hallux rigidus είναι:


* Κληρονομικότητα.
* Ανατομικές διαταραχές του ποδιού. Ασθενείς με πλατυποδία και βλαισότητα (πρηνισμό) του ποδός εμφανίζουν συχνότερα δύσκαμπτο μεγάλο δάκτυλο.
* Υπερβολική χρήση και καταπόνηση, όπως σε δρομείς μεγάλων αποστάσεων, ή σε επαγγελματίες που εργάζονται με τα πόδια λυγισμένα.
* Παλαιότεροι τραυματισμοί της άρθρωσης.
* Φλεγμονώδεις παθήσεις, όπως η ρευματοειδής αρθρίτιδα ή η ουρική αρθρίτιδα.



9b2e957b8354fe64fc09216eac2d4983
Συμπτώματα του δύσκαμπτου μεγάλου δακτύλου 
ostoun.gr
2020.40

Τα **πρώιμα συμπτώματα** περιλαμβάνουν:


* Πόνο και δυσκαμψία στο μεγάλο δάκτυλο κατά τη χρήση (βάδισμα, όρθια στάση, κάμψη κ.λπ.).
* Πόνο και δυσκαμψία που επιδεινώνεται από το κρύο και υγρό περιβάλλον (το χειμώνα).
* Δυσκολία σε ορισμένες δραστηριότητες (γρήγορο βάδισμα, τρέξιμο, ανεβοκατέβασμα σκάλας).
* Οίδημα, ερυθρότητα και θερμότητα (σημεία φλεγμονής) γύρω από την άρθρωση.


Καθώς η πάθηση γίνεται πιο **σοβαρή**, μπορεί να αναπτυχθούν και άλλα συμπτώματα, όπως:


* **Πόνος**, ακόμη και κατά τη διάρκεια της **ανάπαυσης**.
* **Δυσκολία** στο να φορεθούν **παπούτσια** γιατί υπάρχει έντονος πόνος κατά την επαφή της φλεγμαίνουσας άρθρωσης με το υπόδημα.
* Ανάπτυξη **οστεοφύτων** που παραμορφώνουν την άρθρωση.
* **Πόνος** στο **ισχίο,** στο **γόνατο** ή στη **μέση**, λόγω των αλλαγών στον τρόπο βάδισης.
* **Έλκη** στο δέρμα από την πίεση των οστικών προεξοχών, των οστεοφύτων (επόμενη εικόνα).


 


![Δύσκαμπτος μεγάλος δάκτυλος (Hallux rigidus)](https://i2.wp.com/www.ostoun.gr/wp-content/uploads/2019/02/HalluxRigidusSkin2.jpg?resize=580%2C266&ssl=1)![Δύσκαμπτος μεγάλος δάκτυλος (Hallux rigidus)](https://i2.wp.com/www.ostoun.gr/wp-content/uploads/2019/02/HalluxRigidusSkin2.jpg?resize=580%2C266&ssl=1)


 



28931f3df225ba93cfdcdc3c3706c7bd
Διάγνωση του hallux rigidus 
ostoun.gr
2020.40

Όσο πιο γρήγορα γίνεται διάγνωση αυτής της κατάστασης, τόσο πιο εύκολη είναι η θεραπεία. Ως εκ τούτου, ο καλύτερος χρόνος για να επισκεφθεί κάποιος έναν ειδικό, είναι όταν παρατηρήσει τα πρώτα συμπτώματα.


Στη διάγνωση του hallux rigidus, το πρώτο βήμα είναι η **κλινική εξέταση**. Θα αποκαλύψει τη δυσκαμψία του μεγάλου δακτύλου, τυχόν παραμορφώσεις, οστεόφυτα και διαταραχές του αρθρικού θυλάκου. Οι **ακτινογραφίες** είναι απαραίτητες, για να καθοριστεί το στάδιο της αρθρίτιδας, αλλά και το μέγεθος των οστεοφύτων.


 


![Δύσκαμπτος μεγάλος δάκτυλος (Hallux rigidus)](https://i0.wp.com/www.ostoun.gr/wp-content/uploads/2019/02/HalluxRigidusXRay.jpg?resize=365%2C374&ssl=1)![Δύσκαμπτος μεγάλος δάκτυλος (Hallux rigidus)](https://i0.wp.com/www.ostoun.gr/wp-content/uploads/2019/02/HalluxRigidusXRay.jpg?resize=365%2C374&ssl=1) ![Δύσκαμπτος μεγάλος δάκτυλος (Hallux rigidus)](https://i0.wp.com/www.ostoun.gr/wp-content/uploads/2019/02/HalluxRigidusXRay2.jpg?resize=455%2C275&ssl=1)![Δύσκαμπτος μεγάλος δάκτυλος (Hallux rigidus)](https://i0.wp.com/www.ostoun.gr/wp-content/uploads/2019/02/HalluxRigidusXRay2.jpg?resize=455%2C275&ssl=1)


 



602b2624be8c1ed927920a157799fd77
Αντιμετώπιση του hallux rigidus 
ostoun.gr
2020.40

**Συντηρητική θεραπεία**  

Σε πολλές περιπτώσεις, η έγκαιρη θεραπεία μπορεί να αποτρέψει ή να αναβάλει την ανάγκη χειρουργικής επέμβασης στο μέλλον. Η θεραπεία για ήπιες ή μέτριες περιπτώσεις hallux rigidus μπορεί να περιλαμβάνει:


* **Τροποποιήσεις παπουτσιών.** Τα άνετα παπούτσια πιέζουν λιγότερο το δάχτυλο. Μπορούν επίσης να συνιστώνται άκαμπτα ή στρογγυλά πέλματα.
* **Περιορισμός δραστηριοτήτων.**
* **Παγοθεραπεία**
* **Ορθωτικές συσκευές.** Οι προσαρμοσμένες ορθωτικές συσκευές μπορεί να βελτιώσουν τη λειτουργία του ποδιού.
* **Φάρμακα.** Τα παυσίπονα τύπου Depon, αλλά και τα μη στεροειδή αντιφλεγμονώδη φάρμακα, μπορεί να συνιστώνται για τη μείωση του πόνου και της φλεγμονής.
* **Θεραπεία έγχυσης.** Οι ενέσεις κορτικοστεροειδών μπορεί να μειώσουν τη φλεγμονή και τον πόνο.
* **Φυσικοθεραπεία.** Η θεραπεία με υπερήχους, κινησιοθεραπεία και άλλες μορφές φυσικοθεραπείας μπορεί να βοηθήσουν στην προσωρινή ανακούφιση.


 


![](https://i0.wp.com/www.ostoun.gr/wp-content/uploads/2019/02/HalluxRigidusConserv1.jpg?resize=671%2C147&ssl=1)![](https://i0.wp.com/www.ostoun.gr/wp-content/uploads/2019/02/HalluxRigidusConserv1.jpg?resize=671%2C147&ssl=1)


 



29993bc6016a061a25b9bf68df115b15
 Πότε χρειάζεται χειρουργική επέμβαση του hallux rigidus; 
ostoun.gr
2020.40

Σε ορισμένες περιπτώσεις, η χειρουργική επέμβαση είναι ο μόνος τρόπος για την εξάλειψη ή τη μείωση του πόνου.


